LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL FIZINIO AKTYVUMO IR SPORTO BAZIŲ PAGERINIMO FINANSAVIMO VALSTYBĖS BIUDŽETO LĖŠOMIS PROPORCIJŲ NUSTATYMO

2023 m. sausio 30 d. Nr. V-102

Vilnius

Vadovaudamasi Lietuvos Respublikos sporto įstatymo 17 straipsnio 11 dalimi,

n u s t a t a u šias fizinio aktyvumo ir sporto bazių pagerinimo finansavimo valstybės biudžeto lėšomis proporcijas:

1. Nacionalinėms fizinio aktyvumo programoms nuo 10 procentų iki 30 procentų, nuo Švietimo, mokslo ir sporto ministerijai fiziniam aktyvumui finansuoti skirtų valstybės biudžeto asignavimų.

2. Nacionaliniams ir regioniniams fizinio aktyvumo projektams nuo 40 procentų iki 60 procentų, nuo Švietimo, mokslo ir sporto ministerijai fiziniam aktyvumui finansuoti skirtų valstybės biudžeto asignavimų.

3. Sporto bazių pagerinimo projektams nuo 30 procentų iki 50 procentų, nuo Švietimo, mokslo ir sporto ministerijai fiziniam aktyvumui finansuoti skirtų valstybės biudžeto asignavimų.

Švietimo, mokslo ir sporto ministrė	Jurgita Šiugždinienė